རྗེ་ཙོང་ཁ་པ་བློ་བཟང་གྲགས་པ་ནི་ཉེ་བའི་ལོ་ངོ་སྟོང་གི་རིང་གི་བོད་བརྒྱུད་ནང་བསྟན་གྱི་མཁས་པའི་ནང་ནས་ཤུགས་རྐྱེན་ཆེ་ཤོས་ཤིག་ཡིན།ཁོང་མདོ་སྨད་ཙོང་ཁའི་ཡུལ་དུ་སྐུ་འཁྲུངས།དགུང་ན་ཤིན་ཏུ་གཞོན་པའི་སྐབས་ནས་བོད་ཡུལ་དབུས་སུ་བྱོན།སྐུ་ཚེ་གང་པོར་འཁྲུངས་ཡུལ་དུ་ལོག་པར་དབུས་གཙང་ཀུན་ཏུ་ཆོས་བརྒྱུད་རིས་མེད་ཀྱི་སློབ་དཔོན་མང་པོའི་དྲུང་ནས་ཐོས་པ་མང་དུ་བཙལ་ཞིང་མཚམས་བཅད་ཉམས་ལེན་ཡང་མང་དུ་མཛད་མཐར།མགོན་པོ་ཀླུ་སྒྲུབ་ཀྱི་ཟབ་མོ་དབུ་མའི་ལྟ་བ་ཐུགས་ལ་གསལ་བར་འཁྲུངས་ཤིང་དགོན་སྡེའི་འདུལ་ཁྲིམས་ལ་ཡང་དག་ཐེར་ལེགས་པར་མཛད།ཡོངས་གྲགས་སུ་འཇམ་དཔལ་དབྱངས་ཀྱི་རྣམ་སྤྲུལ་དུ་བཞེད་ཅིང་།ཁོང་གིས་གསུང་རྩོམ་པོད་བཅོ་བརྒྱད་མཛད་ཡོད་པའང་བརྗོད་བྱ་གཙོ་བོ་ནི་གསང་སྔགས་རྡོ་རྗེ་ཐེག་པའི་སྐོར་ཡིན།དེ་བཞིན་དགའ་ལྡན་དགོན་པ་ཕྱག་བཏབ་ཡོད་པའང་།རྗེ་འདིའི་ཁྲིད་རྒྱུན་དང་གསུང་རྩོམ་ལ་གཞི་བཅོལ་བའི་རི་བོ་དགེ་ལྡན་པའི་ལུགས་ཀྱི་གདན་ས་ལྟེ་བ་ཞིག་ཏུ་གྱུར་ཡོད་དོ།།